Milline on „aus“ auto müügikuulutus?
#000000
Tänapäeval on auto ost muutunud sama tavaliseks kui poes leiva ostmine. Ent paljud meist usaldavad endiselt pimesi müüjat ning ei vaevu kontrollima toote kvaliteeti. Sama kehtib ka auto ostu puhul. Sisemas tahame uskuda ilusat müügijuttu, kuid kui palju ja põhjalikult me tegelikult müüdavast kaubast teame?
#000001
Oleme kuulnud lugusid, kus inimesed otsivad automüügiportaalidest sobiva auto ning tõttavad suure hurraaga masinat ostma, jäädes kindlaks et väljavalitu on parim olemasolevatest. Tihtipeale tekivad probleemid ning küsimused alles pärast emotsiooniostu. Kuna auto ostuga kaasnevad riskid, siis iga inimene saab neid riske vähendada.
#000002
Ennem kui tuhatnelja väljavalitud autot ostma kipute, tasuks siiski esmane taustakontroll teostada. Aus automüüja ei karda avaldada detailset infot müüdava masina kohta. Alustuseks võiks kuulutus sisaldada auto VIN- koodi ja reg. numbrit, mille alusel on võimalik auto ajalugu kontrollida. Siinkohal juhiksime tähelepanu sõiduki päritolumaale ja läbisõidule. Lisaks pakub ka Eesti Liikluskindlustuse Fond võimalust uurida sõiduki liikluskahjude ajalugu kodumaa pinnal. Huvi korral on väga mugavasti kasutatav ka Maanteeameti / Auto24 poolt pakutav VIN päring.
#000003
Usaldust masina osas tekitavad ka selged pildid, mis on üles võetud auto erinevatest külgedest. Juhul kui näiteks auto paremast küljest pilti pole tehtud- jätab see aluse kahelda kas tegu on unustusehõlma jäänud „klõpsuga“ või pole meelega tahetud vaadet tulevasele ostjale esitleda.
#000004
Saame aru, et paljud automüüjad tahavad internetis anonüümseks jääda kuid kindlasti ei ärata usaldusväärsust kuulutus, kus auto müüjaks on märgitud: „ bmw “ või „ racerboy “ . Kahtlemata tasuks ka auto ülevaatamisel küsida auto omanikult, kes on sõiduki tegelik omanik. See välistab hetke, kus hiljem ümber registreerimisel tekivad probleemid auto võõrandamise osas.
#000005
Üks hea märk on ka see kui sõidukil on kaks võtit. Aegu tagasi oli levinud müügivorm, kus uuele omanikule ulatati koos autoga kaasa üks võti ning päevi pärast müügitehingut tuli automüüja teise paari võtmetega ning „viis salamisi auto ära“. Alati tasub küsida, kas müüdaval autol on kaks paari võtmeid. See tagab ka lihtsama ning soodsama asja-ajamise, kui peaks tarvidus olema sõidukile kaskokindlustus sõlmida.
#000006
Kindlasti on hea teha proovisõit ennem sõiduki ostmist mitme samasuguse isendiga. Ainult ühe auto omadusi katsetades võib konkreetsest margist ning mudelist kujuneda vale esmamulje. Inimesed hoiavad autosid erinevalt ning järelturul pakutavatel sõidukitel on erinev seisukord. Ettevaatlik peab olema automüüjatega, kes proovisõidu võimalust võimaldavad alles pärast ostu- müügi lepingut. See annab aluse kahtlustada, kas antud isend on ikka sõidukorras ja vigadest vaba.
#000007
Kui keegi soovib näpunäiteid, et kuidas eristada eraisikust autoärimeest lihtsalt eraisikust, kes kord paari aasta jooksul oma autot müüb, siis selleks on paar nippi. Inimene, kes müüb pidevalt autosid, kirjutab kuulutusse tihti järgnevaid asju: soodushind kehtib vaid sularahas, vahetuse võimalus odavama sõiduki vastu, kontakteeruda ainult tõsistel huvilistel jne. Lisaks on auto müüja käes olnud lühikest aega (reeglina mõned päevad kuni kuu aega) ja seda saab auto dokumentidest või Maanteeameti kaudu kontrollida. Ehk siis võime olla kindlad, et see auto on just veidi aega tagasi soetatud ja kindlasti oluliselt soodsamalt, sest auto pealt on ju vaja ka kasumit teenida. Eelnev lõik ei tähenda, et eraisikust autoärimeestelt ei tohiks kindlasti autot osta. Ka nemad võivad lihtsalt õigel ajal õiges kohas olla ja hea hinnaga väga korralikke autosid saada.
#000008
Usume, et paslik soovitus siinkohal on jällegi teada tuntud tõde. Usalda, aga kontrolli. Seniks kuniks raha on sinu taskus, oled just Sina otsustaja. Julge kahelda, uurida ning leia parim isend müügisolevatest sõidukitest, mis hilisemalt halbu üllatusi endaga kaasa ei too – nii lihtne see ongi!
#000009
Automaakler pakub liikuvat ostueelse kontrolli teenust Tallinnas ja Tartus. Meie teenus sisaldab diagnostikat, avariide avastamist, ajaloo kontrolli, proovisõitu ja põhjalikku raportit auto vigadest kliendile e-posti teel. Lisaks autole pöörame tähelepanu ka sellele, et kes autot müüb ja tehingu aususele. Loomulikult jagame oma klientidele soovitusi, et kas ostetav auto on piisavalt heas seisukorras ja kas sama eelarve piires võiks leida parema.
#000010
Kui soovid osta auto, millel ei oleks varjatud puudusi, siis pöördu Automaakleri poole – info@automaakler.ee / 56 064 030. Reeglina osutame oma teenust 24h jooksul.
#000011
Kuidas teha telefonikõne automüüja usaldusväärsuse väljaselgitamiseks?
#000013
Kasutatud auto ostueelne kontroll tõi ligi 10 000 eurose hinnavõidu. Kuidas nii?
#000014
Sõidukil puudub hooldusajalugu. Kuidas käituda?
#000015
Millal tuleb loobuda auto ostust?
#000017